
Narva Linnavolikogu otsuse „Välisvalgustussüsteemi kaasajastamise projekti

omafinantseeringu kinnitamine” eelnõu juurde

Otsuse „Välisvalgustussüsteemi kaasajastamise projekti omafinantseeringu kinnitamine” eelnõu (edaspidi määruse eelnõu) on koostatud Kohaliku omavalitsuse korralduse seaduse § 22 lõike 1 punktide 1 ja 8, Kohaliku omavalitsuse üksuse finantsjuhtimise seaduse § 28 lõigete 2 ja 3 alusel, mille kohaselt volikogu ainupädevusse kuulub linnaeelarve vastuvõtmine ja muutmine ning laenude võtmine.
Otsuse eelnõu väljatöötamisel on arvestatud allpooltoodud asjaolusid:
Majandus- ja Kommunikatsiooniministeeriumi poolt on Majandus- ja kommunikatsiooniministri 07.11.2011.a. käskkirjaga nr. 11-0331 kinnitatud „Tingimused välisvalgustussüsteemide kaasajastamise projektiideede ettevalmistamise korraldamiseks“ alusel välja kuulutatud välisvalgustuse rekonstrueerimise projektiideede vastuvõtmine. 
Välisvalgustussüsteemide kaasajastamise projektiideede ettevalmistamise eesmärgiks on välja selgitada ja leida rahastamisvõimalused Eesti riigile kuuluvate saastekvootide müügi raames projektidele, mis aitavad vähendada kasvuhoonegaaside emissioone Eestis läbi olemasolevate välisvalgustussüsteemide kaasajastamise.
Projektiidee esitamine annab Narva linnale võimaluse teostada ainult 10% omaosaluse katmisega välisvalgustuse rekonstueerimist, mille täies mahus rahastamine linna poolt on majanduse üldist olukorda ja eelarveliste vahendite piiratust arvestades ebatõenäoline.
Omafinantseeringu katmise otsuse vastuvõtmine ja projektiidee esitamien Majandus- ja Kommunikatsiooniministeeriumile ei anna kindlat garantiid, et Narva linna poolt esitatav projektiidee heakskiidu saab, kuid loob eelduse, et heakskiidu saamise korral on võimalik linna välisvalgustust kaasajastada Eesti riigile kuuluvate saastekvootide müügist saadavate rahaliste vahendite arvel.

